section_heading: Kritike
paragraph_text: Jeffrey M. Anderson je u svojoj recenziji napisao: "Ako je "Manhattan" nabolji film Woodya Allena, sa svojom prekrasnom crno-bijelom fotografijom, onda "Annie Hall" mora biti njegov najbolji scenarij. Film počinje sa Woodyem kako stoji i gleda u kamera, pričajući vic od Groucha Marxa o tome kako ne bi htio pripadati klubu koji bi ga imao za člana. Ovaj uvod razbija konvencionalne filmske granice, te nam govori da je sve u ovom filmu moguće, a Allen sve to iskorištava. Scenarij ide svugdje, vodeći likove natrag u prošlost - kako stoje u sobi sa samim sobom prije par godina, a ljudi na ulici komentiraju priču do sada. Woody se čak i u jednoj sceni pretvori u lik iz crtića..."Annie Hall" je osvježavajuća jer je pokazala nevjerojatan skok unaprijed u kreativnosti, istraživanju i kinematografijskoj radoznalosti u odnosu na Allenov prethodni film, vrlo duhovitu ali plitku komediju "Ljubav i smrt". On će nastaviti rasti i tijekom 80-ih i 90-ih, eksperimentirajući sa stilom, strukturom i likovima...Ovo nije normalna vrsta dobitnika Oscara za najbolji film. Očekivali biste da će "Julia" Freda Zinnemanna pobijediti - bila je ozbiljnija i respektabilnija. Ali tko danas gleda "Juliu" i zna za nju?".